এবছরের মাধ্যমিকের ফলে প্রথম দশে মেয়েদের সংখ্যাটা চোখে পড়ার মতো। মেধা তালিকার দ্বিতীয় স্থানে থাকা তিন জনের সকলেই ছাত্রী। এরা হল বাঁকুড়ার সিমলাপাল মঙ্গলময়ী
বালিকা বিদ্যাপীঠের তিতাস দুবে, হুগলির ঘুঁটিয়াবাজার বিনোদিনী গার্লস হাইস্কুলের দেবদত্তা পাল এবং বর্ধমানের দুবরাজপুর শ্রী শ্রী সারদা বিদ্যাপীঠের রুমিক দত্ত। এদের সকলেরই প্রাপ্ত নম্বর হল ৬৮২।
চতুর্থ স্থানে যে ক’জন স্থান পেয়েছে তাদের মধ্যে আছে তনুজা দাশ। আলিপুরদুয়ার কামাক্ষ্যা বুড়ি উচ্চ বালিকা বিদ্যালয়ের ছাত্রী তনুজার প্রাপ্ত নম্বর ৬৮০।
পঞ্চমস্থানাধিকারীদের মধ্যে রয়েছে রায়গঞ্জ গার্লস হাইস্কুলের ছাত্রী অন্বেষা মিত্র। তার প্রাপ্ত নম্বর ৬৭৯।
নবম স্থানেও রয়েছে ১৫ জন। এদের মধ্যে আছে কলকাতা সারদা বিদ্যাপীঠ হাইস্কুলের ছাত্রী সৃজিতা দাস। তার প্রাপ্ত নম্বর ৬৭৫৷
দশমস্থানে মোট ১৫ জন আছে। সেখানেও স্থান পেয়েছে রায়গঞ্জ গার্লস হাইস্কুলের ছাত্রী তনুমিতা রায়। তার প্রাপ্ত নম্বর ৬৪৭।